Á fundi bæjarstjórnar Akraness í síðustu viku var kosið að nýju í helstu ráð og nefndir samkvæmt samþykktum um stjórn kaupstaðarins . Í nýju bæjarráði er Þröstur Ólafsson oddviti VG formaður , Ingibjörg Valdimarsdóttir frá Samfylkingunni er varaformaður og einnig situr í ráðinu Guðmundur Páll Jónsson frá Framsóknarflokki , sem jafnframt er fráfarandi formaður ráðsins . Sveinn Kristinsson oddviti Samfylkingarinnar var endurkjörinn forseti bæjarstjórnar . Í nýju fjölskylduráði verður Dagný Jónsdóttir Framsóknarflokki formaður og í framkvæmdaráði mun Einar Benediktsson Samfylkingunni gegna formennsku . Hrönn Ríkarðsdóttur úr sama flokki verður aðalmaður í stjórn Orkuveitu Reykjavíkur .